open-index/open-wikipedia-markdown huggingface dataset:
Բեռնար Վերլակ

**Վերլակ Բերնար** (, ), ֆրանսիացի ծաղրանկարիչ։ Փարիզի «Շառլի Էբդո» երգիծական ամսագրի նախկին թղթակից։

## Կենսագրություն
Հայտնի է «Տինյուս» () կեղծանվամբ։ «Շառլի Էբդոյում» աշխատանքի հետ զուգահեռ եղել է նաև «Marianne» լրատվական ամսագրի ու «Fluide Glacial» ամենամսյա հրատարակչության նկարիչ։

## Մահ

Սպանվել է 2015 թվականի հունվարի 7-ին՝ Փարիզի Շառլե Էբդո թերթի շտաբ-բնակարանում հրաձգության հետևանքով։

## Աշխատանքներ
* 1991` *On s'énerve pour un rien*, La découverte հրատարակչություն։
* 1999` *Tas de riches*, Denoël հրատարակչություն։
* 2006` *Le Sport dans le sang*, Emma Flore հրատարակչություն։
* 2008` *C’est la faute à la société*, 12 bis հրատարակչություն։
* 2008` *Le Procès Colonna*, 12 bis հրատարակչություն։
* 2010` *Pandas dans la brumes*, Glénat հրատարակչություն։
* 2010` *Le Fric c’est capital*, 12 bis հրատարակչություն։
* 2011` *Cinq ans sous Sarkozy*, 12 bis հրատարակչություն։

## Այլ աշխատանքներ
* 1984 հունվար՝ Նկարազարդումներ Jeux et Stratégie խաղային ամսագրի համար։
* 1985 հունվար՝ Նկարազարդումներ Rêve de Dragon դերային խաղերի համար։
* 2002` Նկարազարդումներ *Corvée de bois*, Liber Niger հրատարակչություն։
* 2002` Նկարազարդումներ *Lettres d'insulte*, Le Cherche-midi հրատարակչություն։
* 2006` *Mozart qu'on assassine* համատեղ հավաքածու։

## Ծանոթագրություններ

## Արտաքին հղումներ
* Պավել Գուստերին Почему нет карикатуры на Наполеона? // Տրիբունա։ 24.09.2012.

Կատեգորիա:Շառլի Էբդոյի հրաձգության զոհեր
Կատեգորիա:Ֆրանսիայում ահաբեկչությունների զոհեր
Կատեգորիա:20-րդ դարի նկարիչներ
Կատեգորիա:Ֆրանսիացի ծաղրանկարիչներ
Կատեգորիա:Ֆրանսիայում հրազենից մահացածներ
Կատեգորիա:Պեր Լաշեզ գերեզմանատանը թաղվածներ
Շիրոկի Բրիեգ (համայնք)

**Շիրոկի Բրիեգ համայնք** (, ), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Շիրոկի Բրիեգ քաղաքը։

## Բնակչություն
1991 թվականի մարդահամարի տվյալների համաձայն՝ համայնքում բնակվում է 27 160	մարդ։

## Տես նաև
* Բոսնիա և Հերցեգովինայի Դաշնության համայնքներ

## Ծանոթագրություններ

## Գրականություն
* Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.

## Արտաքին հղումներ
* Saopćenje Federalnog saveza za statistiku 9.septembar 2009. godine

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության համայնքներ
Էլտուրա

**Էլտուրա** (), գյուղ Վրաստանում։ Գտնվում է Շիդա Քարթլի մարզի Գորիի շրջանում։

## Դիրք
Գտնվում է ծովի մակարդակից 1000 մետր բարձրության վրա։

## Ծանոթագրություններ

Կատեգորիա:Գորիի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Մատինա Հորներ

**Մատինա Հորներ** (, ), ամերիկացի հոգեբան, ում հետազոտությունները նվիրված են ինտելեկտին, մոտիվացիային և կանանց նվաճումներին։ Համաշխարհային ճանաչում է ձեռք բերել 1968 թվականին, երբ բացահայտել է կանանց մոտ «հաջողության վախ»-ի ֆենոմենը։ Դասախոսել է Միչիգանի (1968—1969) և Հարվարդի համալսարաններում (1969—1989): Երբ Հորները սկսել է աշխատել Հարվարդում, նա եղել է այս ուսումնական հաստատության պրոֆեսորա-դասախոսական կազմի երեք կանանցից մեկը։ Հորները Ռեդքլիֆֆ քոլեջի 6-րդ նախագահն է եղել (1972—1989), 1989-2003 թվականներին՝ *[[TIAA|TIAA—CREF]]* ընկերության փոխնախագահը։ Ամերիկյան հոգեբանական ասոցիացիայի և Ամերիկյան գիտության զարգացման օգնության ասոցիացիայի անդամ է։ Էլլիս կղզու պաշտոնական մեդալի դափնեկիր է (1990)։

## Կենսագրություն
Ծնվել է Ամերիկայում՝ Դիմիտրիս Ջոն Սուրետիս և Կրիստինա Անտոնոպուլոս հույն ներգաղթյալների ընտանիքում։

Ավարտել է Բրին Մար քոլեջի Փորձարարական հոգեբանության բաժինը՝ *հումանիտար առարկաների* բակալավրի աստիճանով (1961) և Միչիգանի համալսարանը՝ մագիստրի աստիճանավորմամբ (1963)։ «Phi Beta Kappa», «Phi Delta Kappa» и «Phi Kappa Phi» հասարակությունների անդամ է։

## Կարիերա
thumb|left|272px|Մարտինա Հորները (ձախից)   հետ (1983)
1968-1970 թվականներին դասախոսել է Միչիգանի համալսարանում։

1969-1970 թվականներին դասախոսել է, 1970-1972 թվականներին եղել է դոցենտի կարգավիճակում, 1972-1989 թվականներին Հարվարդի համալսարանի սոցիալական հարցերի զուգորդող պրոֆեսոր։

1972 թվականին ընտրվել է Ռեդքլիֆֆ քոլեջի 6-րդ և ամենաերիտասարդ նախագահ։ Այդ պաշտոնը զբաղեցրել է մինչև 1989 թվականը։

1976-1977 թվականներին «College Entrance Examination Board» (այսօր՝ College Board) կազմակերպության անդամ է եղել։

1977-1987 թվականներին Ազգային գիտական ֆոնդի խորհրդի անդամ է եղել։

1979 թվականին, ԱՄՆ-ի նախագահ Ջիմմի Կարտերի հրամանով, Հորները աշխատել է նախագահի օրոք գործող Ազգային ծրագրի հանձնաժողովումում, իսկ 1980 թվականին նշանակվել է Ամերիկյան կյանքի որակի հատուկ խմբի նախագահ։

1997-2003 թվականներին՝ Նյու-Յորք քաղաքի ֆոնդի տնօրենների խորհրդի նախագահ։

Մի շարք հեղինակավոր մրցանակների դափնեկիր է։

Բազմաթիվ քոլեջների և համալսարանների պատվավոր դոկտոր, ներառյալ՝ Փենսիլվանիայի համալսարանը (1975), Թաֆթս համալսարանը (1976), Սմիթ քոլեջը (1979), Հարթֆորդի համալսարանը (1980), Միչիգանի համալսարանը (1989) և Ամերիկյան քոլեջը Հունաստանում (1990)։

## Անձնական կյանք
1961 թվականի հունիսի 25-ից ամուսնացած է գիտնական-ֆիզիկոս Ջոզեֆ Լ. Հորների հետ։ Զույգն ունի երեք երեխա։

## Ծանոթագրություններ

## Արտաքին հղումներ
* Matina Horner: A Decade Of Leadership At Radcliffe

Կատեգորիա:Հուլիսի 28 ծնունդներ
Կատեգորիա:1939 ծնունդներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Ամերիկացի հոգեբաններ
Կատեգորիա:Միչիգանի համալսարանի շրջանավարտներ
Կատեգորիա:Ամերիկացի գիտնականներ
Կատեգորիա:Հարվարդի համալսարանի դասախոսներ
Վերջացա՜վ (քառյակ)

**Վերջացա՜վ**, Հովհաննես Թումանյանի քառյակներից՝ գրված 1890 թվականին։

## Պատմություն
Քառյակը «Հառաչանք» պոեմի հատվածներից է, որ Թումանյանը հետագայում հրատարակել է որպես առանձին քառյակ։

Եղիշե Չարենցի անվան գրականության և արվեստի թանգարանի Թումանյանի ֆոնդ № 102 պահվում է երկու ինքնագիր, որոնցից մեկի տակ գրված է՝ «Հառաչանքից»։

Թումանյանի ընտանիքի արխիվում պահվում է երկու ինքնագիր, որոնցից մեկը գտնվում է հեղինակի դստեր՝ Նվարդ Թումանյանի ալբոմում։

Ստեղծագործությունն առաջին անգամ տողատակի «Հառաչանքից» նշումով տպագրվել է Թիֆլիսում հրատարակված Հովհաննես Թումանյանի «Քառյակներ» ժողովածուի 2-րդ էջում, այնուհետև՝ Հովհաննես Թումանյանի երկերի ժողովածուի 1-ին հատորում։

Քառյակն արտատպվում է Թիֆլիսում հրատարակված Հովհաննես Թումանյանի «Քառյակներ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Սինգապուրյան սատանայի անիվ Flyer

thumb|right|200px
thumb|right|200px
thumb|right|200px
thumb|right|200px
thumb|right|200px
thumb|right|200px
**Սինգապուրյան սատանայի անիվ Flyer** ()  հսկայական կարուսել է, գտնվում է Սինգապուրում, կառուցվել է 2005—2008 թվականներին։ Բարձրությունը համարժեք է  55 հարկանի շենքի բարձրության  և կազմում է  165 մ, որը  5  մետրով ավել է  «Նանչանի աստղից» և  30 մետրով՝  «Լոնդոնի աչքից»։ Մինչև  2014 թվականի մարտ ամիսը եղել է աշխարհի ամենաբարձր սատանայի անիվը, 2 մետրով զիջում է Լաս Վեգասի համանուն կարուսելին։

Սատանայի անիվը տեղակայված է Ծովային կենտրոնի հարավարևելյան հատվածի մելիորացված հողերի շրջանում։ Անիվի տրամագիծը կազմում է  150 մետր, անիվը կառուցված է եռահարկ շենքի վրա, որտեղ գործում են խանութներ, սրճարաններ, ռեստորաններ, կարուսելի բարձրությունից լայն տեսարան է բացվում քաղաքի և շրջակա տարածքների վրա՝ մոտ  45 կմ շառավղով, երևում են նաև ինդոնեզական կղզիներ Բաթամն ու Բինթանը, ինչպես նաև Ջոհորը  (Մալազիա)։

Վերջին խցիկը անիվի վրա տեղադրվել է 2007 թվականի հոկտեմբերի 2-ին։ Անիվը սկսել է պտտվել 2008 թվականի  փետրվարի 11-ին և հանրության համար պաշտոնապես բացվել է  2008 թվականի մարտի 1-ին։ Բացման օրից հետո առաջին երեք օրերին տոմսի գինը կազմել է  8888 սինգապուրյան դոլար (համարժեք է ԱՄՆ 6271 դոլարին՝ այդ ժամանակվա կուրսով) չինական մշակույթում այդ թիվը բարեհաջող թիվ է համարվում։ Անիվի պատվավոր բացումը տեղի է ունեցել 2008 թվականի ապրիլի 15-ին։

Օդափոխիչներով կահավորված  28 խցիկներից  յուրաքանչյուրը կարող է տեղավորել  28 ուղևոր։ Անիվի լրիվ պտույտը տևում է  28 րոպե։ Սկզբում անիվը պտտվել է ժամացույցի սլաքի հակառակ ուղղությամբ, սակայն պտույտի ուղղությունը փոխվել է 2008 թվականի օգոստոսի 4-ից՝ ֆենշու  մասնագետների խորհրդով։

## Ծանոթագրություններ

## Արտաքին հղումներ
* Official website
* Interactive 360° VR of the Singapore Flyer
* Biggest wheel set to turn in Singapore
* Singapore Flyer may open to public earlier than scheduled
* Singapore Flyer on track for completion by early 2008

Կատեգորիա:2008 կառույցներ
Կատեգորիա:Սինգապուր
Կատեգորիա:Սինգապուրի տեսարժան վայրեր
Վարդան Անեցի

**Վարդան վարդապետ Անեցի** (նաև՝ **Վարդան Վարդանեց**, ), հայ բանաստեղծ։

## Կենսագրություն
Վարդան Անեցու մասին եղած միակ վկայությունն իր ներբողն է, որի նախատառերը հոդում են իր անունը։ Ձեռագրերից մեկում Վարդան Անեցին հիշատակված է որպես Վարդան Վարդանեց (Վարդանաց)։ Ըստ Ղևոնդ Ալիշանի նա ապրել է 12-րդ դարում, իսկ ըստ Բարսեղ Սարգիսյանի՝ 10-րդ կամ 11-րդ դարերում և համարում է Գրիգոր Նարեկացու ժամանակակիցը։ Բարսեղ Սարգիսյանի կարծիքը հաստատվում է Մատենադարանում հայտնաբերված ձեռագրերում (ժողովածու (6617), ժողովածու (7085))։ Վարդան Անեցին եղել է վարդապետ։

## Ստեղծագործություններ
Վարդան Անեցուց պահպանվել է մի բացառիկ ստեղծագործություն՝ «Անեցի Վարդանա վարդապետի երգել ի կառս», ծայրակապ (աքրոստիկոս) խորագրով։ Ձեռագրում այն ունի նաև լրացուցիչ խորագիր․ «Վասն կառաց աստուածութեանն ներբող»։

### «Անեցի Վարդանա վարդապետի երգել ի կառս»
Վարդան Անեցու ներբողը բաղկացած է երկու հիմնական մասերից՝ Բուն Ներբող և Լուծումք։ Լուծումքի մեջ հեղինակը ձգտել է մեկնաբանել իր ներբողի հիմքում ընկած աստվածաշնչային տեսիլի մանրամասնությունները։ Համարվում է, որ իսկական ստեղծագործությունը բուն Ներբողն է։ Այդ մասը պահպանված է ամբողջությամբ և բաղկացած է 28 տնից, որոնք գրավում են ծայրակապի հետևյալ մասը․ «Անեցի Վարդանա վարդապետի երգել ի կ»։ Մնացածը («առս») վերաբերվում է Լուծմունքին։ Ղևոնդ Ալիշանը, հիմք ունենալով իր ձեռքի տակ եղած պակասավոր օրինակը, ծայրակապի «երգել ի կ» տառերից ստեղծել է մի բառ «երգելիկ» և դա համարել նորօրինակ կոչում այդ ներբողի համար։ Այդպես են կարծել նաև Արշակ Չոպանյանը և Բարսեղ Սարգիսյանը։

### Ներբողի հայտնաբերում և հրատարակում
Հայ բանասերներից Վարդան Անեցուն առաջինը Միքայել Չամչյանն է նկատել և Կոստանդնուպոլսի Հայոց պատրիարքարանի ձեռագրերից դեռևս 1800 թվականին ընդօրինակել նրա ներբողը։ Հետագայում այդ ընդօրինակությամբ զբաղվել է Ղևոնդ Ալիշանը, բարձր գնահատել նրա արժանիքները և հրատարակել որոշ հոդվածներ։ 1912 թվականին, օգտվելով Ղևոնդ Ալիշանից, Վարդան Անեցուն անրադարձել է Արշակ Չոպանյանը՝ վերատպագրելով նույն հոդվածները՝ Ալիշանի բնութագրմամբ հանդերձ՝ դարձյալ բարձր գնահատականի խոսք ասելով նրա մասին։ 1919 թվականին Բարսեղ Սարգիսյանն Ալիշանի թղթերի միջից գտնելով՝ հարապարակում է նշված ներբողի ընդօրինակությունը, որը կատարել էր Միքայել Չամչյանը։

Վերոհիշյալ բոլոր բանասերներն էլ ցավով են նկատել, որ Միքայել Չամչյանի ընդօրինակած այդ ներբողը վերջից պակասավոր է։ Արշակ Չոպանյանի ժամանակ նույնիսկ այդ պակասավոր օրինակն էր անհետացել, որի պատճառով նա խնդրում է Մկրտիչ Պոտուրյանին գտնել այն, որ չկարողացավ, Իսկ Արշակ Չոպանյանը գրում է․ «Անհունապես փափաքելի է, որ բանասեր մը գտներ այդ քերթվածքը և զայն ամբողջությամբ հրապարակեր»։ Հավանաբար Չոպանյանը նաև դիմել էր Բ․ Սարգիսյանին, որը շատ ուշ գտավ և տպագրեց այն։

1940-1941 թվականներին Մատենադարանի ձեռագրերի քարտագրական աշխատանքների ժամանակ, գեղարվեստակական նյութերի ցուցակներ կազմելիս ուշադրության են արժանանում Վարդան Անեցու նշված ներբողի ևս երկու ընդօրինակություններ։ Համեմատությունից պարզվում է, որ նորահայտ օրինակները վերջից ունեն երկուական տներ, որոնք չկան Միքայել Չամչյանի ընդօրինակության մեջ։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ գրողներ
Արբոն

**Արբոն** (), քաղաք և համայնք Շվեյցարիայում, Տորգաու կանտոնի Արբոնի շրջանի վարչական կենտրոնը։ 2017 թվականի դեկտեմբերի տվյալերով քաղաքում բնակվում էր 14.531 մարդ, որոնց 28.9%-ը օտարերկրացիներ էին։

Ընկած է Կոնստանս լճի հարավային ափին՝ զբաղեցնելով շուրջ վեց քառակուսի կիլոմետր տարածք։ Մարդիկ այստեղ բնակություն են հաստատել դեռևս նախապատմական ժամանակներում՝ մեր օրերից շուրջ վեցուկես հազարամյակ առաջ։ Թերակղզում դեռևս պահպանված ամրոցի տարրերը ժամանակին մաս են կազմել հին հռոմեական ամրությունների, որոնց շուրջը միջին դարերում՝ տասներեքերորդ դարի առաջին կեսին սկսել է ձևավորվել ներկայիս քաղաքը։

## Պատմաճարտարապետական հուշարձաններ
Բլայխեն՝ նախապատմական բնակավայրի ավերակներով հնավայրը, Գալլուս մատուռը, կաթոլիկ եկեղեցին, հին հռոմեական բերդն ու միջնադարյան ամրոցը և պատմության թանգարանը ընդգրկված են Շվեյցարիայի համազգային նշանակության պատմամշակութային ժառանգության ցանկում։ Ինքը՝ Արբոն քաղաքն ամբողջությամբ, ինչպես նաև մերձակա Կրատցերն գյուղակը ներառվել են Շվեյցարական ժառանգության գույքացուցակում։ Բլայխեում՝ լճափին գերանասյուների վրա կառուցված տներն ընդգրկված են նաև ՅՈՒՆԵՍԿՕ-ի Համաշխարհային ժառանգության ցանկում։

## Պատկերասրահ

File:Schweiz arbon schloss 006.jpg|Միջնադարյան ամրոցը
File:Picswiss TG-11-03.jpg|Կաթոլիկ եկեղեցին
File:Picswiss TG-11-06.jpg|Հին հռոմեական բերդի ավերակները
File:Gebäude Untertorgasse (Ansicht Promenadestrasse) im Kanton Thurgau, Schweiz - 2005.jpg|Տեսարան քաղաքից
File:Arbon3.jpg
File:Arbon5.jpg


## Ծանոթագրություններ

## Արտաքին հղումներ
*Արբոն
*Արբոն

Կատեգորիա:Շվեյցարիայի բնակավայրեր
Կատեգորիա:Շվեյցարիայի քաղաքներ
Կատեգորիա:Տորգաու կանտոնի բնակավայրեր
Նեկրոպոլ

[thumb|270px|[Կրեմլի պատի գերեզմանատուն]]
thumb|270px|Նեկրոպոլը Ֆրանսիսայում
**Նեկրոպոլ**, (բառացի «մեռյալների քաղաք»,  մահացած,  քաղաք), հին աշխարհի գերեզմանների համալիր, մեծ գերեզմանատուն (ստորգենյա սրահ, դամբաաններ, խցեր), տեղակայված հնագույն քաղաքների ծայրամասերում (Եգիպտոս, Փոքր Ասիա, Էտրուրիա), դամբարաններով և տապանաքարերով։ Օրինակ Դիպիլոնյան նեկրոպոլը հնագույն Աթենքում, Հին Եգիպտոսում Թեբե քաղաքի նեկրոպոլը փարավոնների և նշանավոր մարդկանց գերեզմաններով, և շատ այլ շինություններ։ Նեկրոպոլը սովորաբար անվանել են դամբարանադաշտ կամ էլ մեծ քանակով հուղարկավորության վայր։

[thumb|270px|мини|Աթենական [Կերամիկ (Աթենական շրջան)|Կերամիկ շրջանի նեկրոպոլը]]
Էտրուսկների նեկրոպոլը մասշտաբներով հիշեցնում է Արևելյան երկրների   և ունի համանմանը հին Հունական և Հին հռոմեական ճարտարապետության մեջ։ Ազնվականությունը Նիկրոպոլերը կառուցում էր պալատների տեսքով իրենց հանդերձյալ կյանքը ապահովելու համար, որոնք նախագծով նման  էին բնակելի տների։ Դամբարանները զարդարվում էին որմնաքարերով և լցվում էին թանկարժեք կահ-կարասիով։Հռոմեացիները նեկրոպոլը հաճախ տեղակայում էին ճանապարհների երկայնքով ապրողներին հիշեցնելու իրենց նախնիների սխրանքների մասին (ավելի շատ հայտնի են Ապիյան ճանապարհի երկայնքով ձգված Հռոմի կատակոմբները։

Հին Եգիպտական մահվան աստված Անուբիսը նույնպես թաղված է նեկրոպոլում։

## Տես նաև
* Ակրոպոլիս
* Կրեմլի պատի գերեզմանատուն
* Կատակոմբ
* Կոլումբարիում
* Դամբարաններ

## Ծանոթագրություններ

## Գրականություն
*  (в пер.)
* Ульянов О. Г. Древнейшая история некрополя Спасо-Андроникова монастыря // Московский некрополь: история, археология, искусство, охрана. М., 1996. C. 24-27.
* Ульянов О. Г. Вопросы церковно-археологического освидетельствования мощей на современном этапе // Церковная археология. Вып. 4 / Материалы Второй Всероссийской церковно-археологической конференции, посвященной 150-летию со дня рождения Н.В. Покровского 1–3 ноября 1998 г. СПб., 1998. С. 300-305.
* Ульянов О. Г. Погребение преп. Андрея Рублева в свете новейших исследований // Монастыри России. Материалы VII Российской научной конференции, посвященной памяти святителя Макария. Вып. 7. Можайск, 2000.
*  (в пер.)
*  (в пер.)

* 
*  (в пер.)

## Արտաքին հղումներ
* Некрополи: Ссылки и библиография

Կատեգորիա:Թաղում
Կատեգորիա:Նեկրոպոլներ
Յայսմաւուրք (4883)

**Յայսմաւուրք ** (4883), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4883 թվի տակ։ Ձեռագիրը գրվել է 1462 թվականին Խաչատուր, Հովհաննես Աբծկեցի եղբարք գրիչների կողմից Կտուց անապատում։ Ծաղկող՝ Մինաս կրոնավոր։ Ստացողներն եղել են Խաչատուրը և Ստեփաննոս աբեղաննները։ Գրված է թղթի վրա, որը ունի 32X21 չափս։ Ձեռագիրը կազմված է 615 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 10բ, 227բ, 380բ, 447ա, 613ա և այլուր, հետագային՝ 615բ (17-րդ դար)։

## Ծանոթագրություններ
Ժողովածու (4898)

**Ժողովածու** (4898), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4898 թվի տակ։ Ձեռագիրը գրվել է 1733 թվականին Կ. Պոլսում։ Ստացողը եղել է Հարություն վարդապետը։ Գրված է թղթի վրա, որը ունի 31x20 չափս։ Ձեռագիրը կազմված է 240 թերթից։ Գրված է երկսյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարան գրչի՝ 1ա, հետագայի՝ 239բ (1753 թվական)։

## Բովանդակություն
* Յակ. Վօճառինոյ Բանք Ոսկիականք։
* Ճառք, Քարոզք (Բարթողիմէոս, Բարսեղ Կեսարացի, անանունք)։
* Կտակ մեծի ուրբաթու։
## Ծանոթագրություններ
Վինձորի համալսարան

**Վինձորի համալսարան** (), կանադական բարձրագույն ուսումնական հաստատություն Վինձոր քաղաքում (Օնտարիո նահանգ)։ Համալսարանը հիմնվել է 1963 թվականին՝ իր մեջ ներառելով նաև կառուցվածքի մեջ նախօրոք ստեղծված Համբարձման կաթոլիկ համալսարանը։ Վինձորի համալսարանի ուսանողների քանակը 140 կրթական ծրագրերում հասնում է 16 հազարի, որոնցից շուրջ 12 հազարը գտնվում են ակադեմիական առաջին աստիճանում։

## Պատմություն
1857 թվականին վինձորյան ծխական քահանա Պիեր Պուանտը հիմնադրում է Համբարձման քոլեջը (), որի նպատակն էր ուսանել հումանիտար կարգապահություն։ 1858 թվականին ձևակերպվեց քոլեջի կանոնադրությունը։ 1919 թվականին քոլեջի ղեկավարումն իրականացվում էր տարբեր կաթոլիկ կազմակերպությունների կողմից, իսկ նրա ծրագիրը հիմնականում կազմված էր կուրսերից, որոնք ուղղված էին ապագա սեմինարիստներին նախապատրաստելու համար։

1919 թվականին Համբարձման Քոլեջը դարձավ Լոնդոնի Արևմտյան համալսարանի մասնաճյուղը․ այդ կարգավիճակն այն պահպանում էր մինչև 1953 թվականը, երբ այն ստանում է առանձին համալսարանի կարգավիճակ։ 1954 թվականին Համբարձման Քոլեջը ստանում է լիարժեք անդամակցության իրավունք է ստանում Կանադայի ազգային համալսարանների կոնֆերանսին, Օնտարիոյի համալսարանական կրթության խորհրդին և Բրիտանական ասոցիացիայի ընկերակցությանը։ 1956 թվականին քոլեջը ձևափոխվում է *Համբարձման համալսարանի*՝ միանալով Էսեքս քոլեջին, որն իրականացնում էր կրթությունն այնպիսի բնագավառներում, ինչպիսիք են մաթեմատիկան, ֆիզիկան, կենսաբանությունը, քույրական գործը և բիզնես կառավարումը։ 1962 թվականին Համբարձման համալսարանին է միացել Սուրբ անունների կանանց քոլեջը, որը կիսում էր վերջինիս հետ շենքի տարածքը սկսած 1950 թվականից։ 1963 և 1964 թվականներին նրա կառուցվածքին որպես մասնաճյուղեր միացան Սուրբ Փրկչի համալսարանը, Քենթերբերի և Յոնա քոլեջները։ Քենթերբերի քոլեջը դարձավ աշխարհի առաջին անգլիական քոլեջը։

## Կրթական համակարգ
Վինձորի համալսարանը առաջարկում է 140 կրթական ծրագիր հետևյալ ֆակուլտետների շրջանակներում.

* հումանիտար և հասարակական գիտություններ
* ճշգրիտ գիտություններ
* բիզնես
* մանկավարժության
* ինժեներային
* քույրական գործ
* իրավաբանական
* մագիստրատուրա

Համալսարանի հիմնական կամպուսի տարածքը կազմում է 51 հա։ 2012 թվականին Վինձորի կենտրոնում բացվեց համալսարանի նոր մասնաճյուղ՝ Ինժեներային ինովացիաների կենտրոն։

## Ծանոթագրություններ

## Արտաքին հղումներ
* 
* 

Կատեգորիա:Կանադայի համալսարաններ
Կատեգորիա:Կրթությունն Օնտարիոյում
Ճաշոց (4884)

**Ճաշոց** (4884), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4884 թվի տակ։ Ձեռագիրը գրվել է 14-րդ դարում ենթադրաբար՝ 1387 թվականին Ստեփաննոս, Թումայ գրիչնների կողմից։ Ծաղկող՝ Սարգիս։ Ստացողը եղել է Հովհանննես քահանան։ Գրված է  երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 17բ, 70ա, 253ա, 258բ, ծաղկողի 1ա, հետագայի՝ 15ա, 177բ, 473բ, 481ա և այլուր (15-րդ դար), 481ա (17-րդ դար)։

## Ծանոթագրություններ
Վադիմ Շաբալին

**Վադիմ Իվանովիչ Շաբալին** (, ), խորհրդային, ռուս դիվանագետ, տնտեսագետ։ Արտաքին և լիազոր դեսպան։
## Կենսագրություն
Խորհրդային Միության կոմունիստական կուսակցության անդամ է։ Ավարտել է Մոսկվայի պետական համալսարանի տնտեսագիտական ֆակուլտետը (1954)։ Տնտեսագիտության դոկտոր։ 1961 թվականից դիվանագիտական աշխատանքում է։
* 1961-1967 թվականներին եղել է Չինաստանում ԽՍՀՄ դեսպանատան աշխատակից։
* 1967 թվականին՝ ԽՍՀՄ ԳԱ Հեռավոր Արևելքի ինստիտուտի փոխտնօրեն։
* 1967-1985 թվականներին՝ ԽՄԿԿ Կենտկոմի աշխատակազմի աշխատակից։
* 1985 թվականի դեկտեմբերի 23-ից մինչև 1987 թվականի նոյեմբերի 12-ը՝ Ֆիլիպիններում ԽՍՀՄ արտակարգ և լիազոր դեսպան։ 
* 1990 թվականի օգոստոսի 22-ից 1992 թվականի ապրիլի 22-ը՝ ԽՍՀՄ արտակարգ և լիազոր դեսպան, ապա Մյանմայում՝ Ռուսաստանի։
* 2001 թվականից Ռուսաստանի Դաշնության գիտությունների ակադեմիայի Հեռավոր Արևելքի ինստիտուտի գլխավոր գիտաշխատող։

## Մրցանակներ
* 2 «Պատվո նշան» շքանշան (1961, 1971)։
* Ժողովուրդների բարեկամության շքանշան (1981)։
* «Աշխատանքային վաստակի համար» մեդալ (1966)։
* «Քաջարի աշխատանքի համար» մեդալ (1970)։
## Հրապարակումներ
Վադիմ Շաբալինը միջազգային տնտեսական հարաբերությունների, Չինաստանի տնտեսության հարցերով, այդ թվում՝ 9 մենագրությունների, գիտական հոդվածների հեղինակ է։
## Ծանոթագրություններ

## Գրականություն
* Дипломатический словарь / под ред. А. А. Громыко, А. Г. Ковалева, П. П. Севостьянова, С. Л. Тихвинского. М.: Наука, 1985—1986. — Т. 3. С. 621.
## Արտաքին հղումներ
* Биография на сайте администрации Арбажского района

Կատեգորիա:Տնտեսագիտական գիտությունների դոկտորներ
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Ռուս տնտեսագետներ
Կատեգորիա:Խորհրդային տնտեսագետներ
Ժողովածու (4973)

**Ժողովածու** (4973), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4973 թվի տակ։ Ձեռագիրը գրվել է 1524 թվականին Հովհաննես աբեղա գրիչի կողմից  Ակկեում և Կրեդեում։ Ստացողները եղել են Տեր Մովսես, Տեր Առաքել, Թումա, Ստեփանոս եղբայրները։ Գրված է թղթի վրա, որը ունի 27x18 չափս։ Ձեռագիրը կազմված է 335 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 29ա, 118ա, 214բ, 328ա և այլուր, հետագայի՝ 55բ (ենթադրաբար 1630 թվականին), 56ա (1737 թվական)։
## Բովանդակություն
* Ճառք, Քարոզք, Խրատք (Յովհ. Մանդակունի, Գր. Տաթևացի, Անանիա վրդ., Եփրեմ, Նեղոս, Կիպրիանոս, անանունք)։
## Ծանոթագրություններ

Կատեգորիա:Մատենադարանի ձեռագրեր
Ուաջիթ

**Ուաջիթ** կամ **Ուտո** ( - *կանաչ*)), ներքին Եգիպտոսի հին եգիպտական կոբրա-աստվածուհի, որը փարավոնի իշխանության հովանավորն էրː Նեհբեթ գիշակեր թռչուն աստվածուհու հետ միասին հանդիսանում է Երկու երկրների աստվածը (նախկինում եղել են ստորին և վերին Եգիպտոս), հաճախ է հանդիպում Ուրեյ արքայատոհմի ադամանդե թագերի վրա։

## Անուն
մինի|Նկարում Նեֆերտումը նստած է լոտոս ծաղիկի վրա, երկու երկրների տիրուհիների միջև (Ուաջիթ և Նեհբեթ): Դեմդերի տաճար, հռոմեական ժամանակաշրջան:
Անունի ձևը նույնականացնում են ստորին Եգիպտոսի խորհրդանիշ՝ պապիրուս բույսի հետː Նաև այն թարգմանաբար նշանակում է «կանաչ», քանի որ Ուաջիթը համարվում էր «կանաչ բուսականություն կրող» ː

## Նկարագրություն
Նկարագրվել է կանգնած կոբրայի կամ Ստորին Եգիպտոսի կարմիր թագը գլխին կրող կնոջ տեսքով։ Հիբիսում հանդիպում է  նկարագրություններ որտեղ աստվածուհին ունի առյուծի գլխով կնոջ տեսք։ Ավելի ուշ ժամանակներում Ուաջիթը նկարագրվել է առյուծի գլխով կնոջ տեսքով՝ զարդարված իր նախնական խորհրդանիշ կոբրայով։ Կապվելով արևային սիմվոլների հետ երբեմն ավելացվում էին արևի սկավառակ։

## Դիցաբանություն
Պապիրուսագույն աստվածուհին հին եգիպտական դիցաբանության մեջ է մտել որպես երիտասարդ Գոռի ստնտուː Նա օգնել է Գոռի մայր Իսիդային փրկել երեխային դավաճան Սետայից, երբ որ նա հայտնվել էր Դելիտի թփուտներում։ Հին հունական Ապոլոնի և Լատոնի պատմություններում կա այս միֆի համարժեք միֆը։ Ապոկոնի և Լատոսնի Դելոսում մնալը հանգեցրեց նրան, որ Ուտոյին հելլենական ժամանակաշրջանում սկսեցին նույնացնել Լատոնի հետ։ Փարավոնները Ուաջիթին և Նեհբեթին համարում էին իրենց թագավորական իշխանության և պատերազմներում անպարտելիության, Ստորին և Վերին Եգիպտոսների պաշտպանն ու հովանավոր աստվաշուհին։ Այն հանդիսանում է Ուրեյ արքայատոհմի հիմնական ոճավորվածության մասերիցː
մինի|Ուրեյը Ջերոսի բուրգի վրա:

Ք. հ. IV դարի հերոգլիֆիկան ցույց է տալիս, որ եգիպտացիները ունեցել են օձի հերոգլիֆ, որին անվանում էին «ուրե», այն հունարեն նշանակում է «վասիլիսկ» և «անվերջություն»։ Եգիպտացիները հավատում էին, որ այս տեսակի օձերը անմահ են, և որ նրանք շնչառությամբ կարող են սպանել ցանկացած արարածի։

## Ծանոթագրություններ

Կատեգորիա:Աստվածներ այբբենական կարգով
Կատեգորիա:Դիցաբանական օձեր
N.W.A

**N.W.A** կամ **Niggaz Wit Attitudes**, ամերիկյան հիփ հոփ խումբ Կալիֆոռիա նահանգի Լոս Անջելես քաղաքից։ Համարվում է գենգստա ռեփ ենթաժանրի ամենավիճահարույց խմբերից մեկը։ Մեծամասնության կարծիքով համարվում է հիփ հոփի պատմության ամենաազդեցիկ խումբը։

«N.W.A»-ը գործել է 1986 թվականից մինչև 1991 թվականը։ Խումբը միշտ ենթարկվել է քննադատման իր անկեղծ մտքեր պարունակող տեքստերի, կանանց հանդեպ անհարգալից վերաբերմունքի, ինչպես նաև թմրանյութերի և հանցագործության գովաբանության համար։ Այդ հանգամանքների պատճառով խմբի ստեղծագործությունները արգելվել են հեռարձակել մի շարք ամերիկյան հայտի ռադիոկայաններում։ Չնայած այս ամենին, խումբը միայն Միացյալ Նահանգներում հասցրել է վաճառել իր ստեղծագործությունների շուրջ 10 միլիոն օրինակ։ Երգերը հիմնականում գրվում էին քաղաքական թեմաներով, ինչպիսին էին ռասիզմը և ոստիկանության պահվածքը, որոնց ռեփերները իրենք էին հանդիպում իրենց կյանքում։ Խումբը հայտնի էր ոստիկանության հանդեպ խորը ատելությամբ։

Խումբը հիմնադրվել է 1986 թվականին և բաղկացած է եղել Arabian Prince-ից, Dr. Dre-ից, Eazy-E-ից և Ice Cube-ից։ 1987 թվականին խմբի շարքերն են համալրել DJ Yella-ն և MC Ren-ը։ 1987 թվականին թողարկվել է նրանց առաջին ալբոմը՝ «N.W.A. and the Posse»-ը։ 1988 թվականին Arabian Prince-ը լքել է խումբը առաջին ստուդիական *[[Straight Outta Compton]]* ալբոմի թողարկումից հետո։ 1990-ականներին Eazy-E-ն, Ice Cube-ը, MC Ren-ը և Dr. Dre-ն դառնում են պլատինում վաճառքներ ունեցող սոլո կատարողներ։ Նրանց դեբյուտային ալբոմը հեղափոխական է համարվում իր ժանրում և նշանավորում է նոր գենգստա ռեփի սկիզբը։ Այն առանձնացել է աննախադեպ տեքստերով։ Խմբի երկրորդ, «Niggaz4Life», ալբոմը առաջին հարդքոր ռեփ ժանրի հավաքածուն է, որը տեղ է գտել ''Billboard'' 200-ում։

Խումբը *[[Rolling Stone]]* ամսագիրի «Բոլոր ժամանակների 100 լավագույն կատարողներ» ցանկում զբաղեցրել է 83-րդ հորիզոնականը։ Երեք առաջադրումներից հետո, 2016 թվականին, խումբը վերջապես ընդգրկվում է Ռոքնռոլի փառքի սրահ։

## Անդամներ
* Arabian Prince (1986–1988)
* DJ Yella (1986–1991, 1998–2000)
* Dr. Dre (1986–1991, 1998–2000)
* Eazy-E (1986–1991)
* Ice Cube (1986–1989, 1998–2000)
* MC Ren (1988–1991, 1998–2000)

## Սկավառակագրություն
thumb|N.W.A գրաֆիտի
### Ստուդիական ալբոմներ
* *Straight Outta Compton* (1988)
* *Niggaz4Life* (1991)

### Ընդհանրացված ալբոմներ
* *N.W.A. and the Posse* (1987)
* *Greatest Hits* (1996)
* *Straight Outta Compton: N.W.A 10th Anniversary Tribut* (1998)
* *The N.W.A Legacy, Vol. 1: 1988–1998* (1999)
* *The N.W.A Legacy, Vol. 2* (2002)
* *The Best of N.W.A: The Strength of Street Knowledge* (2006)
* ''Family Tree' (2008)

## Ծանոթագրություններ

Կատեգորիա:1986 հիմնադրված երաժշտական խմբեր
Կատեգորիա:Ամերիկյան հիփ հոփ խմբեր
Կատեգորիա:Երաժշտական խմբեր Կալիֆոռնիայից
Աստուածաշունչ (4905)

**Աստուածաշունչ** (4905), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4905 թվի տակ։ Ձեռագիրը գրվել է 1649 թվականին Անդրեաս քահանա գրիչի կողմից Շոռոթում։ Ծաղկող՝ Հովհաննես Շոռոթեցի։ Ստացողը եղել է Խջյ Մարդար Փրկենցը։ Գրված է թղթի վրա, որը ունի 29x19 չափս։ Ձեռագիրը կազմված է 635 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարան գրչի՝ 69ա, 238ա, 297ա, 624բ և այլուր, ծաղկողի՝ 244բ, ստացողի՝ 530ա, 571ա։

## Բովանդակություն
* նաև՝ Ստեփաննոսի Ձիքի Հիշատակարան Աստուածաշունչ գրոց (չափ., 1570 թվական)։
* Տոնացույց։
## Ծանոթագրություններ
Ճաշոց (4885)

**Ճաշոց** (4885), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4885 թվի տակ։ Ձեռագիրը գրվել է 15-րդ դարում Հովհաննես գրիչի կողմից։ Ստացողը եղել է Ստեփաննոս միայնակեացն։ Գրված է թղթի վրա, որը ունի 32X21 չափս։ Ձեռագիրը կազմված է 508 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ վանդակազարդ կտավ։ Հիշատակարան գրչի՝ 162բ, 291բ, 344ա, 388բ և այլուր, հետագայի՝ 201ա, 281բ, 506բ (16-րդ դար)։

## Ծանոթագրություններ
Կիբիրա ազգային պարկ

**Կիբիրա ազգային պարկ** (), ազգային պարկ Բուրունդիի հյուսիսարևմտյան հատվածում։ Ներառելով 4 պրովինցիաներ և ընդգրկելով 400 կմ²՝ Կիբիրա ազգային պարկն ընկած է Կոնգո-Նեղոս ջրբաժանի լեռնային մասում։ Այն տարածվում է հյուսիսից՝ Մուրամվյա նահանգից մինչև Ռուանդայի սահմանը, որտեղ այն հարակից է Նյունգվե ազգային պարկի հետ։

## Անտառ
Հաշվվում է, որ պարկի շուրջ 16%-ը բաղկացած է առաջնային լեռնային խոնավ անտառից, Բուրունդիի միակ լեռնային անտառից և հարակից երկու ընդարձակ թեյի պլանտացիաներից, մեկը՝ Թեզայում, իսկ մյուսը՝ Ռվեգուրայում։ Պարկի բարձրությունը գերազանցում է 1100 մմ-ը։

Ծառատեսակներից գերակշռող են՝ *Symphonia globulifera*, *Albizia gummifera* և այլն։

Անտառն ընդգրկում է տարածքի լեռնային ճահիճը։ Պարկում, ընդհանուր առմամբ, աճում է 644 բույս։ Անտառում կան կաթնասունների 98 տեսակներ, ինչպես նաև այստեղ գրանցվել է թռչունների 200 տեսակ։ Չնայած Կիբիրան այնքան մանրակրկիտ չի ուսումնասիրվել, որքան հարևան որոշ հարակից տարածքներ, այնուամենայնիվ, այն դեռ համարվում է «Բուրունդիի ամենակարևոր վայրը՝ լեռնանտառային թռչունների պահպանման համար»։

## Թռչուններ
Պարկում հայտնաբերված կարևոր թռչուններից են՝ բազեն (*Buteo oreophilus*), մոխրագույն թութակը (*Psittacus erithacus*), տրոգոնը (*Apaloderma vittatum*), եղնեղջյուրը (*Bycanistes subcylindricus*) և այլն։

Կիբիրան պրիմատների որոշ տեսակների «հայրենիքն» է, այդ թվում՝ շիմպանզեների և սև ու սպիտակ կոլոբուսների։ Պարկը կառավարվում է Բնապահպանության ազգային ինստիտուտի կողմից։ 
մինի|ձախից|Սև ու սպիտակ կոլոբուս կապիկ
մինի|աջից
մինի|աջից|Լեռնային բզեզ

## Պատմություն
Մինչև 1933 թվականը այս անտառը Բուրունդիի թագավորների որսորդական արգելոցն էր։ Տեղացիները հարգանք են տածում պարկի նկատմամբ՝ այն կախարդական ուժով շրջապատելով։ Ճանաչվել է արոտավայրերի օգտագործման և անտառամթերքի հավաքման իրավունքը։

Անտառի անձեռնմխելիությունը օգնեց պահպանել ազգային պարկը՝ նույնիսկ գաղութատիրական ժամանակաշրջանից առաջ։ 1933-1980 թվականների միջև Կիբիրան դասակարգվել է որպես Կոնգո-Նեղոս անտառ արգելոց, նախ՝ Բելգիայի տիրապետության ներքո, ապա 1962 թվականի հուլիսին՝ Բուրունդի անկախության հռչակումից հետո։ Միայն կարգավորվեց բարձրարժեք փայտանյութի արդյունահանումը։

### Անկախություն
Անկախության հռչակման և 1980 թվականների ընթացքում վերացավ սահմաններում մշակության համար նոր հող հատկացնելու իրավունքը, թեև պահպանվում էին արոտավայրերի իրավունքները։

Չնայած իր ազգային պարկի կարգավիճակին, անտառի որոշ հատվածներում ծառերը հատելու և բամբուկները կտրելու, հրդեհի և որսորդության հետևանքով խաթարվում է գյուղատնտեսության գործունեությունը։

## Ջուր
Ջուրը, որը հոսում է Կիբիրա ազգային պարկի անտառներից, կազմում է նրա երեք քառորդ մասը, ինչն էլ երկրի ամենամեծ պատվարն է։ Վերջինս հանդիսանում է երկրում արտադրված հիդրոէլեկտրակայանի առաջացման աղբյուրը։

## Ծանոթագրություններ

## Արտաքին հղումներ
* BirdLife International Important Bird Areas Factsheet for Kibira National Park

Կատեգորիա:1933 հիմնադրված բնության հատուկ պահպանվող տարածքներ
Կատեգորիա:Բուրունդիի ազգային պարկեր
Կատեգորիա:Կատեգորիա ԲՊՀՄ II
Մայքլ Ադամս (բասկետբոլիստ)

**Մայքլ Ադամս** (,), ամերիկացի պրոֆեսիոնալ բասկետբոլիստ և մարզիչ։

## Խաղացողի կարիերա
Ադամսը ծնվել է Հարթֆորդում (ԱՄՆ, Կոնեկտիկուտ նահանգ)։ Սովորել է Բոստոնի քոլեջում, որտեղ հանդես է եկել տեղի բասկետբոլի թիմում։ 1985 թվականին նա իր թեկնածությունն է առաջադրել Բասկետբոլի ազգային ասոցիացիայի դրաֆտի համար, որտեղ նա երրորդ ռաունդում մասնակցել է 66 համարի մարզաշապիկով «Սակրամենտո Քինգզ» ակումբում։ Իր դեբյուտում նա միջինը մեկ խաղում վաստակել է ընդամենը 2,2 միավոր, սակայն հաջորդ մրցաշրջաններում նա այլ թիմերում շատ ավելի լավ է հանդես եկել։ 1986/87 մրցաշրջանում նա հանդես է եկել «Վաշինգտոն Բուլետս»-ում, իսկ 1987-ին տեղափոխվել է «Դենվեր Նագեթս»։ 1990/91 մրցաշրջանում «Դենվեր Նագեթս»-ում նա միջինը մեկ խաղում վաստակել է 26,5 միավոր և 10,5 գոլային փոխանցում է կատարել։ Այս հաջող մրցաշրջանից հետո նա կրկին վերադարձավ «Բուլետս» և ընդունեց առաջարկը՝ 1992-ին մասնակցել Բասկետբոլի ազգային ասոցիացիայի բոլոր աստղերի խաղին։

Ադամսն իր խաղային կարիերան ավարտել է 1996 թվականին՝ լինելով «Շառլոտ Հորնեթս»-ի խաղացող։ Իր խաղային կարիերայի ընթացքում նա վաստակել է 9621 միավոր և կատարել 4209 փոխանցում, ինչպես նաև 4 մրցաշրջաններ անընդմեջ երեք միավորանոց նետումների ցուցանիշով առաջատարն էր մրցաշրջանում, իսկ 1989/89 և 1989/90 մրցաշրջաններում NBA-ի առաջատարն էր երեք միավորանոց նետումների քանակով։

## Մարզչական կարիերա
Խաղային կարիերայի ավարտից հետո Ադամսը մարզչական պաշտոններ է զբաղեցրել բասկետբոլի միջազգային լիգայի «Ռիչմոնդ Ռիտմ» ակումբում, NBA-ի «Վանկուվեր Գրիզլիս» ակումբում, WNBA-ի «Վաշինգտոն Միստիքս» ակումբում և Մերիլենդի համալսարանի բասկետբոլի թիմում։

## Ծանոթագրություններ

## Արտաքին հղումներ
* Career Statistics at Basketball-Reference.com

Կատեգորիա:Ամերիկացի բասկետբոլային մարզիչներ
Կատեգորիա:Ամերիկացի բասկետբոլիստներ
Կատեգորիա:Սակրամենտո Քինգսի բասկետբոլիստներ
Կատեգորիա:Դենվեր Նագեթսի բասկետբոլիստներ
Կատեգորիա:Շառլոթ Հորնեթսի բասկետբոլիստներ
Ճառընտիր (4950)

**Ճառընտիր** (4950), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4950 թվի տակ։ Ձեռագիրը գրվել է 15-րդ դարում  Հակոբ սարկավագ գրիչի կողմից։  Ստացողը եղել է Սահակը։ Գրված է թղթի վրա, որը ունի 26x17 չափս։ Ձեռագիրը կազմված է 322 թերթից։ Գրված է երկսյուն, բոլորգրով։  Կազմը՝ կաշեպատ տախտակ դրոշմազարդ։ Հիշատակարաններ գրչի՝ 52ա, 106բ, 253բ, 321բ և այլուր։
## Բովանդակություն
* Ճառք, Խրատք (Ոսկեբերան, Թէոփիլոս, Գորգ Սկեռացի, Եղիշե, Եփրեմ, Յովհ. Մանդակունի, Յովհ. Երզնկացի, Անանիա վրդ., Սարգիս Շնորհալի, անանունք)։
* Ներբողանք (Եփրեմ, Ոսկեբերան, Յակ. Սրճեցի)։
* Տեսիլք Աթանասի, Յովհ. Կողեռնի, Գր. Լուսաւորչի։
* Պատմութիւնք Գալստեանն մոգուց, Փախստեանն Քրիոստոսի յԵգիպտոս։
* Գրիգորի Ողբ։
* Յովհ. Վանականի Վասն Առաջաւորաց պահոց։
* Ներս. Շնորհալւոյ Վասն կատարածի աշխարհի։
* Պատճառք աւուր Աւագ շաբաթուն։
* Վարք և վկայաբանութիւնք։
## Ծանոթագրություններ

Կատեգորիա:Մատենադարանի ձեռագրեր
Ստեֆան Շարբոնյե

**Ստեֆան Շարբոնյե** (, ), ֆրանսիացի ծաղրանկարիչ ու լրագրող։

Հայտնի էր «Շարբ» () կեղծանվամբ։ Փարիզի Շառլի Էբդո երգիծական ամսագրի նախկին աշխատակից ու գլխավոր խմբագիր։

## Կենսագրություն
Ծնվել է Կոնֆլան Սենտ Օնորինում։

Եղել է Ֆրանսիայի կոմունիստական կուսակցության ու ձախ ճակատի կողմնակից։ Դանիել Բենսաիդայի «Մարքս. Օգտագործման հրահանգներ» գրքի նկարների հեղինակ։

Եղել է զոհերի թվում, ովքեր սպանվել են 2015 թվականի հունվարի 7-ին Փարիզի Շառլե Էբդո թերթի շտաբ-բնակարանում հրաձգության հետևանքով։

Մահից մի քանի օր առաջ Ստեֆան Շարբոնյեն ավարտել է «Նամակ խարդախներին իսլամաֆոբիայից, ովքեր խաղում են ռասիստների ձեռքի վրա» անվանմամբ գրքի աշխատանքը, որտեղ նա պաշտպանում է ցանկացած կրոնի ծաղրելու իրավունքը։ Գիրքը հրատարակվեց հետմահու` 2015 թվականի ապրիլին Ֆրանսիայում։

## Ծանոթագրություններ

## Արտաքին հղումներ
* «Charb» — Մահախոսական The Economist ամսագրում

Կատեգորիա:Ֆրանսիայում ահաբեկչությունների զոհեր
Կատեգորիա:20-րդ դարի նկարիչներ
Կատեգորիա:Ֆրանսիացի ծաղրանկարիչներ
Կատեգորիա:Ֆրանսիացի լրագրողներ
Կատեգորիա:Պատվո լեգեոնի շքանշանի ասպետներ
Կատեգորիա:Կեղծանուններ
Կատեգորիա:Ֆրանսիացի խմբագիրներ
Կատեգորիա:Շառլի Էբդոյի հրաձգության զոհեր
Կատեգորիա:Կոմիքս գրողներ
Ժողովածու (4947)

**Ժողովածու** (4947), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4947 թվի տակ։ Ձեռագիրը գրվել է 13-րդ դարում Ներսես և Առաքել գրիչների կողմից։ Ստացողը եղել է Հովհաննես արքաեղբայրը։ Գրված է թղթի վրա, որը ունի 25x16 չափս։ Ձեռագիրը կազմված է 198 թերթից։ Գրված է միասյուն, բոլոգրով։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 25բ, 89ա, 114ա, 132ա, 163ա և այլուր։
## Բովանդակություն
* Գրիգորի պապու Հռովմայ Բանք պատմողականք առ Պետրոս նախաստրկաւագ իւր։
* Բենետիքաոսի Սահման ընթացից կրօնաւորաց։
* Սահմանք աշակերտացն Բենեդիքտոսի։

## Ծանոթագրություններ

Կատեգորիա:Մատենադարանի ձեռագրեր
Ավետարան (4906)

**Ավետարան** (4906), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4906 թվի տակ։ Ձեռագիրը գրվել է 1331 թվականին Աստուածատուր երեց գրիչի կողմից Փոքր Ուռսում։ Ստացողը եղել է Հովհաննեսը։ Գրված է թղթի վրա, որը ունի 31x23 չափս։ Ձեռագիրը կազմված է 271 թերթից։ Գրված է երկսյուն, բոլորգրով։ Ունի տերունական 13, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 86բ, 133բ, 268բ, կազմողի՝ 269ա (17-րդ դար), հետագայի՝ 269բ, 270ա (17-րդ դար)։
## Ծանոթագրություններ
Ինդոնեզիայի համալսարան

**Ինդոնեզիայի համալսարան** (*Universitas Indonesia*), բարձրագույն կրթական առաջատար պետական ինստիտուտ Ինդոնեզիայում։ Երկրում գիտական մտքի հիմնական կենտրոններից մեկը։

## Պատմություն
Հիմնադրվել է 1950 թվականին Ջակարտայում՝ 1849 թվականի հոլանդացիների կողմից հիմնադրված Ջավենսավայի բժշկական դպրոցի հիման վրա։ 2000 թվականից ի վեր ունի ինքնավար կարգավիճակ։ 2010 թվականին այնտեղ սովորել է ավելի քան 47․000 ուսանող, աշխատել է 7․300 ուսուցիչ։ Այն բաղկացած է 15 ֆակուլտետներից՝ հումանիտար, հասարակական-քաղաքական գիտություններ, տնտեսագիտություն, իրավաբանություն, հոգեբանություն, բժշկություն, ատամնաբուժություն, հանրային առողջապահություն, մաթեմատիկական և բնական գիտություններ, տեխնոլոգիա, ճարտարագիտություն, համակարգչային, դեղագիտական, նախադպրոցական կրթություն, ասպիրանտուրա։

Համալսարանները տեղակայված են Սալեմբում և Դեպոկում։

Դրա հիման վրա ստեղծվել են տնտեսագիտական և սոցիալական հետազոտությունների, կառավարման, սոցիոլոգիական հետազոտությունների, ժողովրդագրության, զանգվածային լրատվության միջոցների, կիրառական հոգեբանության, պատմության, հնագիտության, մարդաբանության, տեխնոլոգիայի, քրեագիտության հաստատություններ, ինչպես նաև, համակարգչային, բնապահպանական և մարդկային ռեսուրսների, նաև լեզվական ռեսուրսների կենտրոններ։ Պահում է ակտիվ հարաբերություններ ազգային, տարածաշրջանային, միջազգային համալսարանների և հետազոտական կենտրոնների, ներառյալ ԱՄՆ-ի,Ճապոնիայի, Հոլանդիայի, Գերմանիայի, Հարավարևելյան Ասիայի պետությունների ասոցիացիայի հետ։

## Հայտնի շրջանավարտներ
* Ակբար Տանջունգ
* Ամիր Շամսուդդին
* Արիֆ Բուդիման 
* Կոսմաս Բատուբարա
* Կուսումաատմաջա, Մոխտար
* Սոֆյան Վանանդի
* Տարիգանու
* Տաուֆիկ Իսմաիլ
* Տուտի Խերատի
* Ումար Յունուս
* Յուսուֆ Վանանդի

## Ծանոթագրություններ

## Արտաքին հղումներ
* Համալսարանի կայքը

Կատեգորիա:Համալսարաններ այբբենական կարգով
Ալեքսանդր Ուդալցով

**Ալեքսանդր Ուդալցով** (, ), խորհրդային և ռուսական դիվանագետ։

## Կենսագրություն
Ավարտել է Մ․ Լոմոնոսովի անվան Մոսկվայի պետական համալսարանի պատմության ֆակուլտետը (1973) և ԽՍՀՄ ԱԳՆ դիվանագիտական ակադեմիան (1985)։ 1973 թվականից զբաղվում է դիվանագիտական գործունեությամբ։

* 1992-1994 թվականներին՝ Ռուսաստանի ԱԳՆ Եվրոպայի վարչության պետի տեղակալ։
* 1994-1996 թվականներին՝ Ռուսաստանի ԱԳՆ Երկրորդ եվրոպական դեպարտամենտի փոխտնօրեն։
* 1996 թվականի նոյեմբերի 25-ից-2001 թվականի փետրվարի 13-ը՝ Լատվիայում Ռուսաստանի Դաշնության արտակարգ և լիազոր դեսպան։
* 2001 թվականի մարտից-հուլիսը՝ Ռուսաստանի ԱԳՆ Երկրորդ եվրոպական դեպարտամենտի տնօրենի պաշտոնակատար։
* 2001-2005 թվականներին՝ Ռուսաստանի ԱԳՆ Երկրորդ եվրոպական դեպարտամենտի տնօրեն։
* 2005 թվականի հունիսի 16-ից-2010 թվականի ապրիլի 20-ը՝ Սլովակիայում Ռուսաստանի Դաշնության արտակարգ և լիազոր դեսպան։
* 2010-2013 թվականներին՝ ՌԴ ԱԳՆ հատուկ հանձնարարություններով դեսպան։

2013 թվականի հոկտեմբերի 1-ից՝ Լիտվայի Հանրապետությունում Ռուսաստանի Դաշնության արտակարգ և լիազոր դեսպան։ Հավատարմագրերը հանձնվել են 2013 թվականի դեկտեմբերի 12-ին։

2017 թվականի մայիսի 8-ին Ուդալցովի ծաղկեպսակը Վիլնյուսի «անտառային եղբայրների» հուշարձանին դնելը ոչ միակարծիք արձագանք է առաջացրել հասարակության և ԶԼՄ-ների շրջանում։

## Ընտանիք
Ամուսնացած է։ Ունի որդի և դուստր։

Ալեքսանդր Իվանովիչ՝ Հունաստանում ԽՍՀՄ դեսպան Իվան Իվանովիչ Ուդալցովի որդին, Մոսկվայի պետական համալսարանի ռեկտոր Իվան Դմիտրևիչ Ուդալցովի թոռը, քաղաքական գործիչ Սերգեյ Ստանիսլավովիչ Ուդալցովի հորեղբայրը։

Քույրը՝ Մարգարիտա Իվանովնա Ուդալցովան, ամուսնացած է պատմական գիտությունների դոկտոր Ստանիսլավ Վասիլեևիչ Տյուտյուկինի հետ։

## Պարգևներ
* Ռուսաստանի Դաշնության նախագահի շնորհակալություն (2000 թվականի հուլիսի 17)՝ *За большой вклад в организацию празднования 55-летия Победы в Великой Отечественной войне 1941—1945 годов и защиту прав ветеранов-соотечественников, проживающих в Латвии*.
* Բարեկամության շքանշան (2009 թվականի փետրվարի 2)՝ *За большой вклад в реализацию внешнеполитического курса Российской Федерации, многолетнюю безупречную дипломатическую службу*.
* Կրկնակի սպիտակ խաչի II աստիճանի շքանշան (2010 թվականի ապրիլի 15, Սլովակիա)

## Դիվանագիտական աստիճան
Արտակարգ և լիազոր դեսպան (2004 թվականի փետրվարի 10)։

## Ծանոթագրություններ

## Արտաքին հղումներ
* Կենսագրությունը Լիտվայում Ռուսաստանի դեսպանատան կայքում 
* Կենսագրությունը Ռուսաստանի ԱԳՆ կայքում

Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի պատմության ֆակուլտետի շրջանավարտներ
Կատեգորիա:Ռուս դիվանագետներ
Դավիդ Բենենտ

**Դավիդ Բենենտ** (, ), շվեյցարացի դերասան։ Առավել հայտնի է Ֆոլկեր Շլյոնդորֆի «Թիթեղյա թմբուկ» ֆիլմում 12 տարեկանում կատարած Օսկարի դերով։

## Կենսագրություն
Ծնվել է 1966 թվականին Շվեյցարիայի Լոզան քաղաքում, գերմանացի դերասան Հեյնց Բեննենտի և ֆրանսիացի պարուհի Դիանա Մանսարի (հանդես է եկել Պոլլետ Ռենուի անվան ներքո) ընտանիքում։ Ունի մեծ քույր՝ Աննան (ծնված 1963 թվականին)։ Նա նույնպես զբաղվել է դերասանությամբ։ Կյանքի առաջին տարիները Դավիթ Բեննենտն անցկացրել է Հունաստանի Միկոնոս կղզում։ Վաղ մանկությունից նա ֆիզիկական աճով հետ էր մնում, որի համար դպրոց համարյա չի հաճախել և կրթություն ստացել է տանը՝ մոր ղեկավարությամբ։

Շվեյցարիայից բացի Դավիթն ապրել է Գերմանիայում և Ֆրանսիայում, լավ տիրապետում է գերմաներեն, ֆրանսերեն և անգլերեն լեզուներին։ Դավիթի դերասանական կարիերան սկսվել է 1974 թվականին։

Նա 12 տարեկանում նկարահանվել է «Թիթեղյա թմբուկ» ֆիլմում, որում կատարած դերը նրանից պահանջել է բավական շատ ֆիզիկական և բարոյական ծախսեր։ Այն բազմաթիվ վեճերի տեղիք է տվել, որովհետև ֆիլմում դերասանը մասնակցել է հասուն կանանց հետ սեռական հարաբերություններ պատկերող տեսարանների։

1984 թվականին Դավիթ Բեննենտը նկարահանվել է ռեժիսոր Իվա Բուասեի «Շուրջկալում» ֆրանսիական-ամերիկական քրեական ֆիլմում։ 19 տարեկանում Բեննենտը Ռիդլի Սքոթի կողմից հրավիրվել է մասնակցելու «Լեգենդը» ֆենտեզի ֆիլմի նկարահանումներին, որտեղ նրա գործընկերներն էին Թոմ Քրուզը և Միա Սառան։ Այս դերի համար նա արժանացել է Երիտասարդ դերասան մրցանակին։

Դավիթ Բեննենտն ունի 155 սմ հասակ, որի համար նա հաճախակի կատարել է թզուկների դերեր, չնայած նա այդպիսին չէ։

## Ընտրյալ ֆիլմագրություն
* Ծնողներ - Դավիթ (1974)
* Թիթեղյա թմբուկ - Օսկար Մացերատ  (1979)
* Շուրջկալում - Շիմ (1984)
* Լեգենդը - Գամփ  (1985)
* Դերրիկ - Հեյնց Վեյք (1985)
* Նա ատում է ինձ - բժշկ Հերման Շիլլեր (2004)
* Ուլժան - Շակունի (2007)
* Միխայել Կոլխաս - Սեզար (2007)
* Պլանետարիում - Յունկեր (2016)
* Օգոստոսյան մառախուղ - Օյա (2016)
* Անտեսանելի ֆիլմ — Պոդսնեժնիկով (2017)

## Ծանոթագրություններ

## Գրականություն
* John Holmstrom. *The Moving Picture Boy: An International Encyclopaedia from 1895 to 1995*. Norwich, Michael Russell, 1996, p.&nbsp;362.
* *[https://books.google.am/books?id=9KGLmwEACAAJ&dq=David+Bennent&hl=ru&sa=X&ved=0ahUKEwjR_em-5evTAhWDhSwKHZXYBA0Q6AEIOjAD Bennent mal vier — Diane, Heinz, Anne und David Bennent. Porträt einer Künstlerfamilie]*, 1995.

Կատեգորիա:Թատրոնի դերասաններ
Կատեգորիա:Կինոդերասաններ
Կատեգորիա:Հեռուստատեսային դերասաններ
Կատեգորիա:Շվեյցարացի դերասաններ
Ավետարան (4922)

**Ավետարան** (4922), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4922 թվի տակ։ Ձեռագիրը գրվել է 1447 թվականին Իսրայել քահանա գրիչի կողմից Փասավանք գյուղում (Մոկաց աշխարհ)։ Ստացողները եղել են Թովմա տանուտերը, Գրիգորը, Ղազարը (եղբարներ), Կարապետ քահանան։ Կազմողը՝ Հովհաննես։ Գրված է թղթի վրա, որը ունի 25x18 չափս։ Ձեռագիրը կազմված է 366 թերթից։ Գրված է երկսյուն, բոլորգրով։ Ունի տերունական 16, ավետարանիչ 4, խորան 10, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 359ա, 363բ, կազմողի՝ 364ա (1631 թվական), հետագայի՝ 366ա, 336 բ (15-րդ դար), 365ա (1795 թ.)։

## Ծանոթագրություններ

Կատեգորիա:Մատենադարանի ձեռագրեր
Ավետարան (4908)

**Ավետարան** (4908), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4908 թվի տակ։ Ձեռագիրը գրվել է 1393 թվականին Զաքարիա կրոնավոր գրիչի կողմից Աղթամարում։ Ստացողը եղել է Թադեոս կրոնավորը։ Գրված է թղթի վրա, որը ունի 27X18 չափս։ Ձեռագիրը կազմված է 288 թերթից։ Գրված է երկսյուն, բոլորգրով։ Ունի տերունական 2, ավետարանաիչ 4, խորան 10 մանրանկարներ կիսախորան, լուսանցազարդ։ Կազմը՝ կաշեպատ տախտակ դրոշմազարդ, աստառը՝ շերտազարդ և սպիտակ ։ Հիշատակարան գրչի՝ 138բ, 222բ, 284բ, ստցողի՝ 88ա, կազմողի՝ 287բ (1562 թվական), հետագայի՝ 288բ (16-րդ դար)։

## Ծանոթագրություններ
Թավշյա բենզասղոց (ֆիլմ, 2019)

**Թավշյա բենզասղոց** (), ռեժիսոր Դեն Գիլրոյի ամերիկյան երգիծական սարսափ ֆիլմը։ Գլխավոր դերակատարներն են՝ Ջեյք Ջիլենհոլ, Ռենե Ռուսսո, Թոնի Քոլլեթ, Ջոն Մալկովիչ, Զավի Էշթոն, Թոմ Սթարիջ, Նատալիա Դայեր, Դևիդ Դիգս, Բիլլի Մագնուսեն։

Ֆիլմի շնորհանդեսը կայացել է «Սանդենս» կինոփառատոնին 2019 թվականի հունվարի 27-ին։ Netflix-ում այն թողարկվել է 2019 թվականի փետրվարի 1-ին։

## Սյուժե
Արվեստի պատկերասրահի սեփականատեր Ռոդոիա Հեյզը, արվեստի ոլորտի մասնագետ Մորֆ Վանդեվոլտի օժանդակությամբ սկսում է նկարների վաճառքը, որոնք նա գտել էր մահացած մի անծանոթ նկարիչի տանը։ Սակայն շուտով նկարների գերբնական ուժը սկսում է վրեժ լուծել բոլոր նրանցից, ում ագահությունը կանգնել է դեպի արվեստ տանող ճանապարհին։

## Դերասանական անձնակազմ
* Ջեյք Ջիլենհոլ — Մորֆ Վանդեվոլտ
* Ռենե Ռուսսո — Ռոդորա Հեյզ
* Թոնի Քոլլեթ — Գրեթչեն
* Զավի Էշթոն — Ջոզեֆինա
* Թոմ Սթարիջ — Ջոն Դոնդոն
* Նատալիա Դայեր — Կոկո
* Դևիդ Դիգս — Դամիշ
* Բիլլի Մագնուսեն — Բրայսոն
* Ջոն Մալկովիչ — Պիրս

## Արտադրություն
2017 թվականի հունիսին հայտնի դարձավ, որ Ջեյք Ջիլենհոլը և Ռենե Ռուսսոն կկատարեն Դեն Գիլրոյի անանուն ֆիլմի գլխավոր դերերը, որի թողարկմամբ կզբաղվի Netflix ընկերությունը։ 2018 թվականի հունվարին հայտնի դարձավ, որ ֆիլմը ստացել է «Թավշյա բենզասղոց» անվանումը։ 2018 թվականի մարտին դերասանական անձնակազմին միացան Զավի Էշթոնը, Նատալիա Դայերը, Դևիդ Դիգսը, Թոնի Կոլլետը, Ջոն Մալկովիչը և Բիլլի Մագնուսենը։

## Թողարկում
Համաշխարհային շնորհանդեսը կայացել է «Սանդենս» կինոփառատոնին 2019 թվականի հունվարի 27-ին։ Netflix-ում այն թողարկվել է 2019 թվականի փետրվարի 1-ին՝ սահմանափակ վարձույթով ԱՄՆ-ի տարածքում։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր դևերի մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Անգլերեն անկախ ֆիլմեր